עיסא נח'לה

עיסא נח'לה (בערבית: عيسى نخله; 1915–2003) היה ערבי-פלסטיני, שכיהן כנציג הליגה הערבית בארגנטינה, מנהל המשלחת הפלסטינית-ערבית לאו"ם ויועץ משפטי לקונגרס האסלאמי העולמי.<ref>[https://books.google.com/books?id=hPUSAQAAMAAJ&dq=&focus=searchwithinvolume&q=Nakhleh The American Spectator, Vol. 19, p. 20, Saturday Evening Club, Publisher, American Spectator, 1986] </ref><ref>
, Heritage, 31 December 1982.</ref> ממקורבי המופתי אמין אל-חוסייני. נציג קבוע של הוועד הערבי העליון.

==ביוגרפיה==
נולד בארץ ישראל למשפחה נוצרית. למד באוניברסיטת לונדון והוסמך בלונדון כעורך דין.

פעיל בתסיסה של שנאה אנטי-יהודית והאדרת גרמניה הנאצית בארגנטינה בשנות החמישים, כמו באמצעות פרסום גיליונו "אמריקה והמזרח" (בספרדית America y Oriente).<ref>Anti-Jewish Activities, Arabs in Argentina, DAIA, [https://www.bjpa.org/content/upload/bjpa/anti/ANTI-JEWISH%20ACTIVITIES%20OF%20THE%20ARABS%20IN%20ARGENTINE%20APRIL%201958.pdf 1958], pp.18-19, chapter 5 - The Arab League in Argentina. עיסא נח'לה החל את פעילותו בבואנוס איירס מספר שנים קודם לכן בתור עיתונות עיתונות לשגרירות מצרים, לימים היה מייסד ועורך כתב העת "America y Oriente", הידוע בקמפיין השיטתי האנטי-יהודי ובאדרתו של משטרים טוטליטריים, במיוחד של גרמניה הנאצית.</ref><ref>"The Wiener Library Bulletin", Volume 10, Wiener Library, 1956, p.42</ref><ref></ref> בקשרים הדוקים עם עורך 'העולם הערבי'<ref>Mundo Árabe / 31 ene 1952, p.10;
Mundo Árabe / 25 jun 1954 p.7; Mundo Árabe / 14 sep 1955;Mundo Árabe - viernes 24 agosto 1956 p.10</ref> (Mundo Arabe) שבצ'ילה, שנאסר על ידי בעלות הברית במהלך המלחמה והודיעו שייאסר שוב בשנת 1949<ref>'Popular Chilean Newspaper Charges Arab Publication with Incitement Against Jews.' Jewish Telegraphic Agency. August 1, 1949.</ref> על ידי כלי תקשורת מובילים שם עקב הסתה.

תחת פעילותו ב"משלחת הפלסטינית", קו הדואר שלה שימש לדואר חומר לפרסום נאו-נאצי שנשא קודם לכן את הכותרת: "אדולף היטלר, ג'ורג' וושינגטון של אירופה".

עיסא יצר קשרים עם קבוצות גזעניות בארצות הברית: מדיווח הליגה נגד השמצה ב-1965, עיסא נח'לה נאם בפני קבוצות אנטישמיות.
בשנת 1967, זמן קצר לפני פרוץ מלחמת ששת הימים, הוא נסע לנאום באירוע של גזענים לבנים בארצות הברית.<ref>[https://books.google.com/books?id=dyEOAQAAMAAJ&focus=searchwithinvolume&q=Nakhleh Extremism on the Right: A Handbook,' 1983, p.49]</ref> במאי 1970 הוא פרסם מאמר בכתב עת אנטישמי בשם common sens שחזר לרעיונות שהופצו על ידי הנאצים כי מלחמת העולם השנייה היא קונספירציה יהודית והאשים את היהודים במלחמה.<ref>[https://www.tandfonline.com/doi/abs/10.1080/0031322X.1970.9968931?journalCode=rpop20 "Anti‐Zionists" and antisemites Journal - Patterns of Prejudice], Volume 4, 1970 - Issue 4, p.28 Taylor & Francis journals</ref>

לאחר רצח רוברט קנדי ב-1968 על ידי סירחאן סירחאן, ערבי נוצרי יליד ירושלים, היה יועץ לעורך דינו של סירחאן, אמיל זולא ברמן, וישב לצידו במשך שלושה שבועות במשפט. הוא ניסה להפוך את המשפט לבמה להצגת בעיית הפליטים הפלסטינים, אך פרקליטו של סירחאן התנגד. 

בנאום באו"ם בנובמבר 1972 הכחיש את השואה ומות היהודים בכלל.<ref>'Arab Says Hitler Didn't Kill Jews,' (UPI), The Times from San Mateo, California, November 14, 1972, p.10</ref><ref>[https://books.google.com/books?id=4AENAQAAMAAJ&focus=searchwithinvolume&q=%22Nazi+extermination%22 Jewish Observer and Middle East Review, Volume 21, p.7].</ref><ref> [https://books.google.com/books?id=wk0oAQAAMAAJ&dq=issa+nakhleh+lampoon&focus=searchwithinvolume&q=issa+nakhleh L. Kagan: 'National Lampoon,' Page lviii, New York Times 1973], </ref>

בשנות השמונים נאם בכינוס של מכחישי השואה מטעם הקונגרס המוסלמי ופרסם מאמר הכחשה בפרסום שלהם; כתב עבור קבוצות גזעניות שונות.<ref>[https://books.google.com/books?id=hPUSAQAAMAAJ&dq=&focus=searchwithinvolume&q=Nakhleh The American Spectator, Vol. 19, p. 20, Saturday Evening Club, Publisher, American Spectator, 1986]
</ref><ref>[https://ufdc.ufl.edu/AA00014307/00309/23 Propaganda Spurs Invitation to Join 'White Army'. Ian Barnes] The Jewish Floridian, October 29, 1982</ref><ref>[https://books.google.com/books?id=VMksAQAAIAAJ&q=nakhleh The Holocaust denial: antisemitism, racism & the new right, p.28, Gill Seidel, 1986]</ref><ref>[https://books.google.com/books?id=sSEuDwAAQBAJ&pg=PT224 Icon of Evil Hitler's Mufti and the Rise of Radical Islam],</ref>

בכנס של פדרציית האגודות האיסלמיות של ארצות הברית וקנדה שנערך באוגוסט 1984 בדטרויט נשא נאום ובו שיבח את האנטישמי האב צ'ארלס קוגלין, (Charles Coughlin 1891-1979) שפעל באזור כמו גם את דברי התעמולה האנטישמית שהנרי פורד הפיץ משם וספרו האנטישמי "היהודי הבינלאומי".<ref>[https://digital.bentley.umich.edu/djnews/djn.1984.08.03.001/14 Lifting the Veil. Detroit Jewish News, Aug. 3, 1984, p.14]</ref> הוא הצביע על מיעוט המשתתפים בכנס והיעדר חברי קונגרס לעומת המתרחש בכנסים של תומכי ישראל.

==הערות שוליים==

קטגוריה:אנטישמיות
קטגוריה:מכחישי שואה
קטגוריה:עורכי דין
קטגוריה:פוליטיקאים פלסטינים
קטגוריה:ילידי 1915
קטגוריה:פלסטינים שנפטרו ב-2003